Paxtagul Rasulzoda. Paxtagul Rasulzoda sharqshunos—tarixchi olima, tarix fanlari nomzodi, dotsent. 1932-yil 12-sentabrda Margʻilon shahrida tugʻilgan. 1953-yilda Toshkent davlat universiteti sharq fakultetining xorijiy Sharq mamlakatlari tarixi boʻlimiga kirib oʻqigan. 1958-yilda fakultetni tugatib, Oʻzbekiston Fanlar akademiyasi Abu Rayhon Beruniy nomidagi Sharqshunoslik institutiga ishga joylashgan. U mazkur institutda 1959-yildan ilmiy xodim, 1969-yildan katta ilmiy xodim lavozimlarida faoliyat yuritgan. Paxtagul Rasulzoda institutning Hindiston va Pokiston tarixi, iqtisodi, madaniyati boʻlimida Oʻrta Osiyo — Hindiston aloqalari va Hindistonning yangi tarixiga oid mavzularda ilmiy ish olib borgan. 1976-yilda Paxtagul Rasulzoda Toshkent Temiryoʻl muhandislari institutiga ishga oʻtgan va u yerda 1982-1989 yillar ilmiy kommunizm kafedrasining mudiri va dotsenti lavozimida ishlay boshlagan. Ilmiy ishlari. № 1.